KAIŠIADORIŲ RAJONO SAVIVALDYBĖS ADMINISTRACIJos direktorius

ĮSAKYMAS

DĖL KAIŠIADORIŲ RAJONO SAVIVALDYBĖS ADMINISTRACIJOS DIREKTORIAUS 2022 M. VASARIO 8 D. ĮSAKYMO NR. V1E-176 „DĖL KAIŠIADORIŲ RAJONO SAVIVALDYBĖS VALSTYBEI NUOSAVYBĖS TEISE PRIKLAUSANČIŲ MELIORACIJOS STATINIŲ BEI AVARINIŲ GEDIMŲ REMONTO PRIORITETINIŲ DARBŲ EILIŠKUMO NUSTATYMO KOMISIJOS IR TVARKOS APRAŠO PATVIRTINIMO“ PAKEITIMO

2025 m. vasario 25 d. Nr. V1E-164

Kaišiadorys

Vadovaudamasis Lietuvos Respublikos vietos savivaldos įstatymo 34 straipsnio 1 dalimi,

p a k e i č i u Kaišiadorių rajono savivaldybės administracijos direktoriaus 2022 m. vasario 8 d. įsakymą Nr. V1E-176 „Dėl Kaišiadorių rajono savivaldybės valstybei nuosavybės teise priklausančių melioracijos statinių bei avarinių gedimų remonto prioritetinių darbų eiliškumo nustatymo komisijos ir tvarkos aprašo patvirtinimo“:

1. Pakeičiu 1.3 papunktį ir jį išdėstau taip:

„1.3. Kaišiadorių rajono savivaldybės administracijos Žemės ūkio ir aplinkosaugos skyriaus vedėjo pavaduotojas ir vyriausiasis specialistas melioracijos funkcijai vykdyti (2 komisijos nariai);“

2. Pakeičiu nurodytu įsakymu patvirtintą Kaišiadorių rajono savivaldybės teritorijoje esančių valstybei nuosavybės teise priklausančių melioracijos statinių bei avarinių gedimų remonto prioritetinių darbų nustatymo tvarkos aprašą:

2.1. pakeičiu 8 punktą ir jį išdėstau taip:

„8. Žemės ūkio ir aplinkosaugos skyrius pagal gautus prašymus, atitinkančius šio Tvarkos aprašo 9 punkte nustatytus kriterijus, rengia reikalingus dokumentus (jeigu reikia, juos siunčia Žemės ūkio agentūrai prie Žemės ūkio ministerijos) ir teikia nagrinėti Kaišiadorių rajono savivaldybės valstybei nuosavybės teise priklausančių melioracijos statinių bei avarinių gedimų remonto prioritetinių darbų eiliškumo nustatymo komisijai (toliau – Komisija) Kaišiadorių rajono savivaldybės melioracijos prioritetinių darbų sąrašui parengti ir patikslinti.“

2.2. pakeičiu 10 punktą ir jį išdėstau taip:

„10. Komisija, atsižvelgdama į Žemės ūkio ir aplinkosaugos skyriaus specialistų pateiktus dokumentus ir šio Tvarkos aprašo 9 punkte nustatytus kriterijus, sudaro melioracijos prioritetinių darbų vykdymo sąrašą. Sąraše nurodomi objektai, kuriuose einamaisiais metais bus atliekami melioracijos statinių remonto ar avarinių gedimų šalinimo darbai. Komisijos sudarytas melioracijos prioritetinių darbų vykdymo sąrašas tvirtinamas Kaišiadorių rajono savivaldybės tarybos sprendimu.“

Šis įsakymas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės administracijos direktoriui (Katedros g. 4, Kaišiadorys) arba Kaišiadorių rajono savivaldybės merui (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka, arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Administracijos direktorius	Karolis Petkevičius